ऐसा माना जाता है कि बियर पीने से मोटापा बढ़ता है। लेकिन जर्मनी में अजब-गजब ट्रेंड शुरू हुआ है। आजकल बियर का इस्तेमाल मोटापा बढ़ाने में नहीं, बल्कि कम करने में किया जा रहा है। जर्मनी में योगा को एक अलग ही रुप मिल रहा है। यहां के लोगों ने ‘बियर योगा’ ईजाद किया है जिसमें लोग बियर पीते-पीते योगा कर रहे हैं। मीडिया रिपोर्ट्स की गर मानें तो यहां ‘बियर योगा’ शुरू करने वाले लोगों का कहना है कि लोगों को इससे काफी फायदा हो रहा है। बियर का नाम सुनते ही लोग खिंचे चले आते हैं। योगा शुरू करने से पहले इसका एक घूंट उन्हें शांत करने में मदद करता है।